
NARVA-JÕESUU LINNAVALITSUS

A R E N D U S O S A K O N D

Vastavalt nimekirjale






10.08.2026  nr 26/7-1.2/24
(lisatud)
Raja ja Kurvi detailplaneeringust
(Narva-Jõesuu linn)
Narva-Jõesuu Linnavalitsuse 27.08.2024. aasta korraldusega nr 414 algatati Soldina külas Raja, Kurvi ja Härmamäe tee maaüksuste detailplaneering (edaspidi detailplaneering). Nimetatud korraldusega jäeti algatamata ka detailplaneeringu keskkonnamõju strateegiline hindamine (KSH).

Detailplaneeringu ala hõlmab Raja (katastritunnus 51401:001:0330, kinnistu nr 3549808), Raja (katastritunnus 85101:003:0395, kinnistu nr 3691008), Kurvi (katastritunnus 85101:003:0346, kinnistu nr 3691008) ja Härmamäe tee (katastritunnus 85101:003:1031, kinnistu nr 4702908) kinnistuid. Detailplaneeringu ala pindala on ligikaudu 44 ha. Detailplaneeringu koostamisest huvitatud isikuteks on maaomanikud. Detailplaneering on üldplaneeringu kohane.

Täiendavalt teatame, et Narva-Jõesuu Linnavalitsusel puuduvad eraldiseisvad nõuded detailplaneeringu eskiisidele.

Detailplaneeringu alale on kavandatud äri- ja tootmismaa, ärifunktsioonidega keskus ning detailplaneeringu lõunaossa korterelamud. Detailplaneeringu algatamise ajal oli ala kavandatud üksnes äri- ja tootmisfunktsiooniga ning korterelamute kavandamine lisandus detailplaneeringu koostamise käigus.
Kehtiva Vaivara valla üldplaneeringu punkti 3.2 kohaselt on lubatud määrata kõrvalotstarvet kuni 45% ulatuses, mis võib kaalutluse alusel võimaldada detailplaneeringu alale korterelamute kavandamist.
Detailplaneeringu lähialal on kehtestatud Narva-Jõesuu linnas, Soldina külas asuva Lennuvälja kinnistu ja lähiala detailplaneering. Käesoleval ajal toimuvad naabriala - Härmämäe maa-ala detailplaneeringu algatamise eelsed toimingud.

Käesolevaks ajaks on valminud detailplaneeringu eskiisjoonis (4 eskiis JN100 POHIJOONIS Raja ja Kurvi). Koostöö tõhustamiseks ja planeeringulahenduse edasiseks täiendamiseks palume tutvuda eskiisjoonisega ning esitada selle kohta oma ettepanekud ja märkused. Samas kaustas on ka muu vajalik info lisatud.

Ootame Teie tagasisidet 30 päeva jooksul, et võtta esitatud ettepanekuid võimalusel arvesse detailplaneeringu edasisel koostamisel.
Käesolev kiri on edastatud detailplaneeringu ala omanikele, naaberkinnistute omanikele ja asjaomastele ametiasutustele.

